[{"text_idx": "#000001", "text": "Dilynwch y llwybr sy\u2019n hawdd mynd ato ar hyd glan ogleddol yr afon, a gwnewch yn siw\u0302r eich bod yn edrych ar Gerrig Magnelau yn union dros y bont ger y toiledau. Wrth Bont y Mwynwyr, trowch i\u2019r dde i fyny\u2019r allt drwy\u2019r coed ac yna throwch i\u2019r chwith ar hyd y lo\u0302n gul. Cyn bo hir, fe welwch arwydd yn eich cyfeirio at y Rhaeadr Ewynnol lle mae llwybr cul ond diogel yn crafangu gafael yn y clogwyni uwchben y cenllif chwyrli\u0308og. Mwynhewch y golygfeydd hyfryd o\u2019r rhaeadrau cyn dal i fynd ar hyd glan yr afon."}, {"text_idx": "#000002", "text": "Wrth y Ty\u0302 Hyll, dringwch y lo\u0302n serth cyn troi i\u2019r chwith i\u2019r goedwig. Dilynwch y llwybr a farciwyd tan i chi gyrraedd gweundir agored. Cerddwch ar hyd y llwybr sydd wedi\u2019i gynllunio\u2019n dda ac edrychwch ar yr olygfa agored hyfryd o\u2019r mynyddoedd o\u2019ch blaen. Cyn bo hir byddwch yn cyrraedd Capel Curig."}, {"text_idx": "#000004", "text": "Clogfeini yw\u2019r rhain. Naddwyd tyllau a cherfiwyd sianelau ynddynt er mwyn dal powdwr gwn. Ca\u0302i cyfres o ffrwydriadau bach eu creu wrth eu tanio. Roedd y traddodiad Fictoraidd hwn o ddathlu\u2019r gwyliau yn unigryw i ardaloedd llechi Eryri.Mae\u2019r clogfeini yma ger yr afon ym Mhont y Pair, Betws y Coed.Gwelir enghraifft dda arall yn chwarel Rhiwbach, Cwm Penmachno."}, {"text_idx": "#000005", "text": "Pont y MwynwyrMae Pont y Mwynwyr ar oleddf serth dros y Llugwy. Codwyd y bont ddiddorol hon yn wreiddiol i hwyluso\u2019r daith at y mwyngloddiau llechi, plwm a gweithfeydd mwynau eraill niferus, bob ochr i\u2019r afon."}, {"text_idx": "#000007", "text": "Ty\u0302 Unnos oedd y Ty\u0302 Hyll. Yn ystod y 17eg a\u2019r 18fed ganrif, y traddodiad oedd, pe bai rhywun yn gallu adeiladu\u2019r pedair wal a simdde a hwnnw\u2019n mygu ymhen 24 awr, fe gai\u2019r adeiladwr y ty\u0302. Yna, byddai\u2019r adeiladwr yn taflu bwyell cyn belled ag y medrai er mwyn hawlio\u2019r tir o fewn y terfyn"}, {"text_idx": "#000009", "text": "Enwyd Capel Curig ar o\u0302l Curig, sant Celtaidd o\u2019r chweched ganrif a chafodd ei gysegru yn nawddsant eglwys y pentref. Ond yn ystod cyfnod y Normaniaid ail gysegrwyd yr eglwys wreiddiol i Santes Julitta. Saif mewn mynwent hynafol ger pont yr afon ar ffordd Llanberis. Ganrifoedd yn ddiweddarach, mwy na thebyg pan adeiladwyd yr eglwys hynafol bresennol, Lladineiddiwyd yr enw ar o\u0302l enw merthyr o blentyn o\u2019r 4edd ganrif sef Cyricus. Enw ei fam oedd Julitta. Fel arfer fe\u2019u henwir yn Sant Quiricus a Santes Julietta.Cofnodwyd yr enwau Capel Kiryg a Capel Kerig ym 1536 a 1578. Cymdeithas Cyfeillion Santes Julitta sydd wedi adfer yr eglwys."}, {"text_idx": "#000016", "text": "Adran 7: Beddgelert i Croesor"}, {"text_idx": "#000017", "text": "Adran 8: Croesor i Danygrisiau"}, {"text_idx": "#000018", "text": "Adran 9: Tanygrisiau i Lan Ffestiniog"}]